
Salaf, ka Wcwiyyati tPaigham 

i JooLal 


Kisi bhi insaan se makhfi nahi ke jawani insaani 
zindagi ka sab se sunehra aur qeemti marhala hai jis 
mein aaza (organs) mazboot, hawaas (senses) salamat 
aur badan taqat, chusti aur phurti se labrez (bhara) hota 
hai, jab ki budhaape mein aaza aur jawarih ki yahi 
quwwat aur badan ki yeh chusti aur phurti jaati rehti hai, 
isi liye islam ne jawani ke marhale ka khusoosi ihtimaam 
aur azeem ri'aayat ki hai, chunancha hamein Quran o 
Sunnat mein kahien nihayat pur-zor andaaz mein is 
marhale ki azmat, maqaam aurahmiyatdekhne ko milti 
hai, to kahien Nabi $$ jaame' kalimaat se is marhale 
ke behtareen istemaal par ubharte nazar aate hain aur 
kahien is ke bekaar aur ghalat istemaal se mana karte 
hain aur isey barbaad karne se darate dikhayi dete hain. 


Hazrat Abdullah Ibn e Abbas Radhiallahu 
Anhuma se marwi hai ke Allah ke Nabi ne ek aadmi, 
ko naseehat karte huwe farmaya: 












Sataf, ka WasU/yati 3'aigham 


Paanch (5) cheezon ka paanch (5) cheezon ke , 
aane se pehle khoob faida utha lo, jawani ka budhaape 
se pehle, sehat ka bemari se, maldari ka faqrse, fursat o 
faragh ka mashghooliyat se aur zindagi ka maut se pehle 
faida utha lo. (1) 


Wazeh rahe ke jawani ka marhala Aap $$ ke 
farmaan "zindagi ka maut se pehle" mein daakhil tha 
lekin is ki azmat o ahmiyat ko dekhte huwe Janab 
Rasoolullah '0$ ne khusoosi taur par isey alag zikr 
farmaya. Is liye nihayat hi bedaari ke saath isey guzaama 
chahiye aur is ke mutalliq zarra barabar bhi ghaflat nahi 
baratni chahiye. 

Hazrat Abdullah Ibn e Mas'ood Radhiallahu 
Anhu se marwi hai ke Rasoolullah ne irshad 
farmaya: 

Kisi bhi aadmi ke qadam apne Rabb ke saamne 
se us waqt tak nahi hatt sakte jab tak us se paanch (5) 
cheezon ki baaz purs (pooch gach) na kar li jaaye, us ki 


(1) Mustadrak Hakim: Hadees No: 7846. Shaikh Albani 
Sahih ul Jami' Hadees No: 1077 par Sahih kaha hai 

—CD- 














Sa£af ka Waalyyati 3'aigham 


'umr se mutalliq ke us ne usey kahan aur kin kaamon, 
mein ganwaya, aur us ki jawani se mutalliq ke usey kin 
kaamon mein guzaara, aur us ke maal se mutalliq ke 
usey kahan se kamaya aur kin kaamon mein kharch kiya 
aur kitna seekha aur us par kahan tak amal kiya. (1) 


Wazeh rahe ke Nabi e Kareem $$ ne uparzikr 
ki gayi Hadees mein bataya hai ke Qayamat ke din 
insaan se us ki zindagi ke mutalliq do sawalaat hone 
hain: Pehla sawal us ki awwal ta aakhir (shuru se le kar 
aakhir tak) mukammal zindagi se mutalliq hoga, jab ke 
doosra sawal khaas taur se us ki jawani ke baare mein 
poocha jaayega, halaanki yeh marhala bhi mukammal 
zindagi se mutalliq sawal mein daakhil hai, lekin phir bhi 
is ki ahmiyat ko dekhte huwe isey alag se zikr kiya gaya 
hai, isi liye naujawano ko is marhale ki ahmiyat nahi 
bhoolni chahiye aur hamesha yaad rakhna chahiye ke 
Allah Rabb ul Aalameen saari zindagi ke kaamon ke 
saath is marhale mein kiye jaane waale kaamon ke 
mutalliq khaas taur par anqareeb baaz purs farmayega. 



(l)SunanTirmizi: Hadees No: 2416. Shaikh Albani Rahimahullah ne iseySilsila 
As-Saheeha Hadees No: 946 parSahih qarardiya hai 

Sataf, ka WasUfyati 3'aigham 


' kiunki yeh quwwat o nashat aur sudat o suhoolat ka, 
zamaana hai,jism ki mazbooti, tawaanayiaurpukhtgi ka 
marhala hai, ji haan isi liye Janab Rasoolullah ne 
naujawano ko is marhale se bhar poor faida uthane ki 
targheeb di hai, saath hi Aap 0 $ ne ulama, 
murabbiyyen (tarbiyat karne waale) aur du'aat o 
muballigheen ko naujawano ke mutalliq khaas tarbiyat 
ki wasiyyat bhi ki hai, is liye ke jahan naujawan ek taraf 
apni behtareen tarbiyat ke liye to wahien doosri taraf 
khud ko batil paraston aur shehwat raanon ke jaalon 
aur shaitani jhaanson se bachaane ke liye tawajjo aur 
ihtimaam chahte hain, narmi aurqurbat o mohabbat ke 
talabgaar hote hain, khair ki taraf raghbat dilaane aur 
ahl e khair ke qareeb laane waale dil, zabaan, qalam aur 
afraad chaahte hain. 

Isi liye hum Sahaba e Kiraam Radhiallahu 
Anhum ko azmat e jawani ke in jaleel ma'ani ko amal 
mein laate aur dereena khwaabon ko poora karte 
dekhte hain, chunancha Abu Sa'eed Khudri Radhiallahu 
Anhu jab bhi jawano ko ilm ki majlison ki taraf aata 
dekhte to khushi se yeh kehte ke Rasoolullah 













Sataf, ka WasUfyati 3'aigham 


'wasiyyat kardah (wasiyyat kiye huwe) afraad ko khush 
aamdeed ho, yaqeenan Rasoolullah ne hamein aap 
ke liye majlison ko kushada karne aur aap ko Hadeesein 
sikhaane aur samajhaane ki wasiyyat ki hai, kiunki aap 
hamaare ilmi janasheen aur hamaare baad Ahl e 
Hadees kehlaaoge. 



Aur aap naujawano ki taraf khusoosi tawajjo 
kuch is andaaz se farmate ke aye mere bhateeje jab jab 
turn kisi masle mein shak aur taraddud ke shikaar ho to 
mujh se zaroor pooch liya karo aur aisa us waqt tak kiya 
karojabtak ke tumhein us masle meinyaqeen haasil na 
ho jaaye is liye ke tumhara yaqeen ki daulat se 
maalamaal ho kar lautna shak aur taraddud ki hairaangi 
le kar lautne se mere nazdeek ziyadah behtar, mehboob 
aurpasandeeda hai. (1) 


Hazrat Abdullah Ibn e Mas'ood Radhiallahu 
Anhu jab naujawano ko ilm haasil karte dekhte to 
maare khushi ke farmate ke boseedah (puraane) kapde, 
lekin saaf suthre dil waale, gharon ke taat, lekin qabeele 


(1) Shu'ab ul Iman: Imam Baihaqi Rahimahullah: Asar No: 1610 














Sa£af ka Was 'ufyati 3'aigham 


' ke mehakte phool shumaar hone waale ilm o hikmat ke , 
sarchashmon aurtareekiyon ke roshan charaghoon ko 
khush aamdeed ho. (1) 


Salaf ne naujawano ko na sirf khoob khoob 
wasiyyatein ki hain balki un ke mutalliq un ke ihtimaam 
aur tawajjo ki misalein ek azeem baab ki haisiyat rakhti 
hain. Jo risala "Salaf Ka Wasiyyati Paigham Millat Ke 
Naujawano Ke Naam" ke naam aap apne haathon mein 
dekh rahe hain is mein salaf ke isi ihtimaam ki chand 
misalein intihaayi tafseel aur wazahat ke saath main ne 
zikr karne ki koshish ki hai. 



(1) Jami' Bayan ul Ilm wa Fazluhu: Ibn e Abdul Barr Rahimahullah: Asar No: 256 

Sataf. ka Wai 'ufqati O'aigham 



Pehli Wasiyyat: 


Abul Ahwas Rahimahullah se marwi hai ke Abu 
Ishaq Amr As-Sabee'i Rahimahullah kehtethey: 

Aye naujawano! Apni jawani se khoob faida 
uthaao, mujhe dekho shayad hi mujh par koi raat aisi 
guzarti ho jis mein Allah ke kalaam ki main ek hazaar 
(1000) Aayaat tilawat na karta hun, balki main to Surah 
Baqarah ek hi rak'at mein padh jaata hun, chaar (4) 
hurmat waale maheeno ke Roze rakhta hun neez har 
maheene ke teen (3) Rozon ke saath peer aur jume'raat 
ke Roze bhi nahi chhodta, phir Allah ke kalaam ki yeh 
aayat tilawat karte: 



Tarjumah: Aur apne Rabb ki ne'maton ko bayan kerta 
reh. (1) 

Un ke "main ek hazaar (1000) Aayaat tilawat na 
karta hun" kehne se taqreebi adad murad hai Ayat ki 
tahdeed (hadd bandi) ya miqdaar batana maqsood 
nahi, is ka wazeh lafzon mein yeh mafhoom banta hai 



(1) Mustadrak: Imam Hakim Rahimahullah: Asar No: 3947 


-CD 













Sataf, ka WasUfyati 3'aigham 


' ke woh har hafte ek Quran mukammal kar lete hain, yun , 
bhi ek hafte mein Quran e Kareem mukammal karna 
aksar Salaf ki aadat rahi hai. 

Amr bin Maimoon Rahimahullah kehte hain ke 
un ke zamane mein ek aadmi apne dost se milta to Allah 
ka shukr ada karte huwe kehta ki pichli raat Allah ne 
apne fazl se mujhe itni aur itni rak'aat ki taufeeq bakhshi 
aurfalan aurfalan khairatafarmaya. (1) 

Upar zikr kiye gaye dono Aasaar ko naql karne 
ke baad Imam Hakim Rahimahullah apni Mustadrak 
mein yun likhte hain: 

Allah Abu Ishaq Amr bin Abdullah As-Sabee'i 
Rahimahullah aur Amr bin Maimoon Rahimahullah par 
apni rahmatein nazil kare, aap dono ne intihaayi khaalis 
niyyat se un umoor ka zikrfarmaya hai jo naujawano ko 
ibadat o riyazat mein raghbat dilaane ke liye kaafi hain. 

Dono Aasaar mein tarbiyati uswah aur ideal 
pesh kiya gaya hai, jis ki jawano ko raghbat aur nashat 
ke husool aur amal ke raaste par aasani se chalne ke liye 
intihaayi sakht zaroorat hoti hai, lekin murabbi aur 



(1) Mustadrak: Imam Hakim Rahimahullah: Asar No: 3948 

Hjb— 













Sa£af ka Waalyyati 3'aigham 


' mu'allim ko saath hi saath unhein achchi niyyat aur nek , 
irade bhi sikhaana chahiye taaki riyakaari ke shikaar ho 
kar un ke aamaal tabaah o barbaad na ho jaayen. 


Doosri Wasiyyat: 

Hammad Ibn e Zaid Rahimahullah kehte hain: 
Hum Anas Ibn e Sireen Rahimahullah ki timardaari ke 
liye gaye to unhon ne hamein naseehat karte huwe 
kaha ke aye naujawano! Allah se daro aur jin se 
Hadeesein seekhni ho unhein khoob achchi tarah 

jaanch liya karo is liye ke Hadeesein tumhara deen hai. 

(i) 


Yeh intihaayi azeem wasiyyat hai kiunki talab e 
ilm aur tehseel e Hadees ke liye nikalne waale 
naujawano par wajib hai ke woh usey ilm mein pukhta, 
qaabil e aitemaad, deen ki achchi samajh, baseerat aur 
tajurba rakhne waale shuyookh se seekhein, ilmi 



(1) Al-Jami' Li-Akhlaaq Ar-Rawi Wa Aadaab As-Saami': Khateeb Baghdadi 
Rahimahullah: Asar No: 139 


—rn- 














Sataf, ka WasUfyati O'aigham 



kamaal ke saath umr mein pukhtagi rakhne waalon se 
haasil karen na ke anadiyon aur aire ghaire se liya karen. 
Neez unhein yeh bhi check kar lena chahiye ke woh 
Hadees o Sunnat, Tafseer o Fiqh mein kamaal rakhne ke 
saath Sunni aur Salafi hain ya nahi? Manhaj o aqeedah 
mein pukhtagi rakhte hain ya nahi? 

Ibn e Shauzab Rahimahullah kehte hain ke 
ibadat mein raghbat rakhne waale naujawano ke liye 
aisa Sunni saathi Allah ki badi ne'mat se kam nahi jo usey 
ibadat aur ittebaa' e sunnat par ubharta aur amaada 
karta ho. 

Amr bin Qais Al-Mulaayi Rahimahullah kehte 
hain: Jab turn naujawano ko Ahl e Sunnat Wal Jama'at 
ke beech Sunnat o ittebaa' ke maahol mein tarbiyat 
paata dekho to us se behtareen umeedein wabasta 
karo aur jab unhein Ahl e Bid'at ke beech Bid'at o Zalalat 
mein palta dekho to us se khair ki umeed na rakho is liye 
ke naujawan apni ibtidayi parwarish o pardaakht hi se 
pehchana jaata hai. 













Scdaf, ka WasUfyati 3'aigham 


Amr bin Qais Rahimahullah ke qaul ke mutabiq , 
agar naujawan apni parwarish ke ibtidayi marhale mein 
ahl e ilm ki sohbat ko tarjeeh den to qawi imkaan hai ke 
salamti se humkinar ho jaayen aur agar jaahilon ki 
sohbat ikhtiyar kar len to ba'eed nahi ke halakat se do 
chaar ho jaayen. (1) 


Teesrl Wasiyyat: 

Malik bin Dinar Rahimahullah kaha karte they 
ke khairto naujawano hi mein hota hai. (2) 

Malik bin Dinar Rahimahullah ne is marhale ki 
ahmiyat ko bade hi anokhe andaaz mein bayan kiya hai, 
haqeeqat hai ke agar naujawan apni jawani ka sahih 
istemaal karen to na sirf khud bade paimaane par khair 
o bhalaayi haasil kar sakte hain balki is jawani ki 
mubarak kamaayi ko me'yaar a ur bunyaad bana kar 



(1) In Aasaar ko Ibn e Battah Rahimahullah ne "Al-lbanat ul Kubra (1/204, Asar 
No: 42-44)" mein naqal kiya hai 

(2) Al-Jami' Li-Akhlaaq Ar-Rawi Wa Aadaab As-Saami': Khateeb Baghdadi 
Rahimahullah: Asar No: 673 


-T 

Sataf, ka WasUfyati 3'aigham 


'poori zindagi apne saath ghairon ka bhi bhala kar sakte , 
hain. Ummat ki khair-khawahi ka fareeza anjaam de 
sakte hain, lekin agar is marhale ka sahih istemaal na kar 
saken to yaqeenan is ke faide aur khairaat o barkaat se 
mehroomi hi un ka muqaddar hogi. Aur yaad rahe ke 
jawano ke liye quwwat o nashat ke saath fursat o be 
kaami aur maal ki wus'at aur kushaadgi halakat-khez 
samaan se kam nahi, kisi shayar ne kya khoob kaha hai: 

o-laoS-a j C-lljAll ^jl 

Aurincheezon ke saath fitnon ki kasratoqurbat 
aur wasail o abwab ki farawani naujawano ke liye is 
qadar khatarnaak aur nuqsaandeh hai ke in ke badle 
jawan apni jawani ke khair o barkaat ko daao par laga 
kar us ko barbaad karne se bhi peeche nahi hatta. Is liye 
Malik bin Dinar Rahimahullah "khair to naujawano hi 
mein hota hai" is marhale ki azeem khairaat o barkaat 
ko bataane hi ke liye kaha karte they. 

Wazeh rahe ke in barkaton ko usi waqt hasil 
karna mumkin hai jab ke Allah Rabb ul Izzat naujawan 
ko nek taufeeq ata farmaye aur is marhale ko apni raza 
aur khushnodi ke kaamon mein lagaane ki hidayat^ 
bakhshe. 











- Sataf, ka Waiiyifoti 3'aigham 

(liautlii Wasiyyat: 

Zaid Ibn e Abi Az-Zarqa Rahimahullah kehte 
hain: Hum ilm haasil karne ke liye Hazrat Sufyan Sauri 
Rahimahullah ke darwaaze par khade they itne mein 
aap tashreef laaye aur faramaya: 

Aye naujawano! Is ilm ki barkaton ko hasil karne 
mein jaldi karo, kiunki tumhein nahi pata ke is ke sab se 
baland martabe tak pahunchne ka tumhara khwaab 
poora ho bhi sakega ya nahi is liye ekdoosre se seekhte 
sikhaate raho. (1) 

Un ke "ilm ki barkaton ko hasil karne mein jaldi 
karo" kehne ka matlab yeh hai ke ilm ko haasil karne ke 
liye apni jawani ke awqaat ko ghanemat jaano is liye ke 
bade hone par chusti phurti, justujoo aur lagan baqi 
nahi rehti, jawani ka haaifza, zabt aur itqaan ki quwwat 
saath chhod deti hai, tarfa e tamasha yeh ke mukhtalif 
zimmedaariyon aur aamaal ka bojh mazeed halkaan 
kiye deta hai, chunancha jawani ki fursat aur us ke bijli ki 
tarah tezi se guzrte qeemti waqt ko kaam mein laana 


(1) Hilyat ul Awliya: Abu Nu'aim Rahimahullah: 6/370 

—DD- 
















Sa£af ka Was 'ufyati 3'aigham 


'chahiye. Andaza lagaiye Imam Ahmad bin Hambal, 
Rahimahullah ne is marhale ka itna zabardast faida 
uthaya ke unhein is ke guzarne ka ehsas hi nahi huwa, 
aap kaha karte they ke mujhe jawani ke guzarne ka itna 
hi ehsas huwa jitna ke kisi insaan ko us ki aasteen mein 
rakhi hui cheez ke girne par hota hai. (1) 


Un ke "tumhein nahi pata ke is ke sab se baland 
martabe tak pahunchne ka tumhara khwaab poora ho 
bhi sakega ya nahi" kehne ka matlab yeh hai ke aksar 
naujawan umeed ke sahaare jeete hain ke itna aur itna 
ilm haasil kar lunga, aise aur aise yaad kar lunga, falan 
aurfalan kitab padh lunga waghera waghera lekin aam 
taur par dekha jaata hai ke un umeedon ko woh amal 
mein nahi laa paate, jab ke agar woh umeed lagaane ke 
saath jawani ke marhale ka achchi tarah istemaal karen, 
us mein koshish bhi karen aur Allah se madad bhi 
mangen to Allah ke hukm se bahut sa khair haasil kar 
sakte hain, Allah ka wada hai: x£\ tLji 

<^> ^3 rtii Osj 


(1) Siyar A'laam An-Nubala: Imam Zahbi Rahimahullah: 11/305 

-DD- 















Sa£af ka Was 'ufyati 3'aigham 


Tarjumah: Aur jo log humari raah mein 
mashaqqatein bardasht karte hain hum unhein apni 
rahein zaroor dikha denge. Yaqeenan Allah 
kaaron ka saathi hai. (1) 


neko- 


Aur un ke "ek doosre se seekhte sikhaate raho" 
kehne ka maqsood yeh hai ke jawano ko apne aapsi mel 
mulaqaat aur talluqaat ko ilmi aur mufeed banaane ki 
koshish karni chahiye, aam majalis ko bhi hansi aur 
mazaq mein barbaad karne ki bajaye ilmi behas o 
mubaahase se raunaq aur zindagi bakhshne ki koshish 
karni chahiye. 


Panchween Wasiyyat: 

Salaf ki naujawano ko ki jaane wali wasiyyaton 
mein woh wasiyyat bhi thi jis ko Hasan Basri 
Rahimahullah aksar kiya karte they ki "Aye naujawano! 
Akhirat ka ihtimaam karo aur apne aqwal o afaal ke 
zariye usi ke talabgaar bano, kiunki bahut se akhirat 


(1) Surah Al-Ankaboot, Surah No: 29 Ayat No: 69 














Scdaf, ka Waaiyjfati ZPaigRam 


'chaahne waalon ko hum ne paaya ke unhein akhirat ke , 
saath duniya bhi haasil hui jab ki hum ne kabhi kisi 
duniyadaar ko duniya talabi ki raah mein akhirat se 
humkinar hote nahi dekha. (1) 


Yahan Hasan Basri Rahimahullah ne naujawano 
ko akhirat ko main maqsad banaane ki intihaayi ahem 
wasiyyat ki hai aur is baat par zor diya hai ke woh us ko 
hasil karne ke liye mehnat aur koshish karen aur apne 
waqt ko Allah ki qurbat ke kaamon mein lagaayen kiunki 
duniya mein jitna hissa muqarrar hai woh to mil kar hi 
rahega albatta agar woh is tangi ki zindagi ke saath 
akhirat ke husool mein kamyaab rahe to yeh aisi 
kamyabi hogi jis ka koi badal nahi. Upar ki behas se kisi 
ko yeh wahem na ho ke akhirat ke liye insaan achchi 
rozi, makaan, khaane aur kapde ke liye mehnat aur 
koshish mukammal taur se chhod de aur doosron par 
boojh ban jaaye, nahi balki musalman ka kapda aur 
makaan ke liye koshish karna aur maal o daulat haasil 
karne ke liye sargharm hona hargiz nuqsaandeh nahi 
albatta usi ko asli aur main maqsad banaana aur usi ko 


(1) Kitab uz Zuhd: Imam Baihaqi Rahimahullah: Asar No: 12 

-DD- 














Sa£af ka Was 'ufyati 3'aigham 


'oodhna bichona bana kar maqsad e zindagi qarar dena, 
zaroor nuqsaandeh hai, Allah ke Nabi $IIne maal o 
daulat ki aisi lalach aur hawas se Allah ki panaah mangi 
hai. Chunancha Aap apni dua mein kaha karte they: 




Tarjumah: Aur duniya ko hamaara bada 
maqsad na bana de, aur na hamaare ilm ki intiha bana 
(ke hamaara sara seekhna sikhana sirf duniya ki khatir 
ho). (1) 


Aur Aap yeh taleem bhi diya karte: 

<llc. (jl <jl i^ljj 

Tarjumah: Tu apne waarison ko apne peeche 
maaldaarchhod jaayeyeh isse behtar hoga ke mohtaaji 
mein unhein is tarah chhod kar jaaye ke woh logon ke 
saamne haath phailaate phiren. (2) 



(1) Sunan Tirmizi: Hadees No: 3502, Shaikh Albani Rahimahullah ne "Al-Kalim 
ut-Tayyib:Hadees No: 226" mein isey Hasan qarar diya hai 

(2) Sahih Bukhari Hadees No: 1295, Sahih Muslim Hadees No: 1628 


-c 


17 














Sataf, ka WasUfyati 3'aigham 


Aur yeh haqeeqat bhi hai ke jo akhirat ko apna, 
asli maqsad banata hai Allah us ke umoor aur 
mu'aamlaat ko yakja (ikaththa) farma deta hai phir 
duniya naak ragad kar us tak aati hai, aur jo duniya ko 
apna main maqsad samjhta hai Allah us ke faqr ko us ki 
nigaahon ke saamne kar deta hai aur usey duniya bhi us 
ki mehnat ke aitebaar se nahi muqaddar ke hisaab se 
milti hai. 


Chatti Wasiyyat: 

Salaf naujawano ko yeh wasiyyat bhi karte: 
Uqbah bin Abi Hakam kehte hain ke hum Aun bin 
Abdullah ki majlis mein shareek hote to woh hum se 
kaha karte they ke aye naujawano! Hum ne jawano ko 
marte huwe dekha hai aur jab fasal kataayi par aa jaati 
hai to intizaarnahi kiyajaata, Ravi kehte hain ke Aun bin 
Abdullah itna keh karapnidaadhisehlaane lagte. (1) 



(1) Kitab ul Umr Wash-Shayyib: I bn e Abi-d-Duniya Asar No: 42 


-Q 














Sa£af ka Was 'ufyati 3'aigham 


Daadhi sehlaane se aap ki murad yeh thi ke jo, 
shaikh e mausoof ki umr ko pahunch gaya samajh lo ke 
us ki kataayi ka waqt chala aaya hai, yani jo boodha ho 
gaya us ki wafaat qareeb aa pahunchi. Aap yeh baatein 
unhein is liye kaha karte they ke naujawan buzurag aur 
umr raseedah (aged) hazraat se dhoke mein na rahen 
ke abhi to usey unhien jaisi Iambi umr jeeni hai 
chunancha woh kotaahi, takheer aur fursat o mohlat ko 
apni aadat e saniya bana len, jaisa ke kisi shayar ne kaha 
hai: 


t—lljAll a ^*09 

Isi ma'ne mein Hasan Basri Rahimahullah se 
hikmat par mabni woh baat manqool hai jo ek din aap 
ne apne aas paas baithne waalon (saathiyon) se 
farmaayi thi ke: 


Aye boodho! Kheti aur fasl ke pakk jaane ke 
baad kis baat ka intizaar reh jaata hai? Boodhon ne kaha 
ke kataayi ka. Phir naujawano ki taraf mutwajjah ho kar 
farmaya: Aye naujawano! Na bhoolo ki kabhi Kheti aur 
fasl pakne se pehle bhi aasmani aafat ka shikaar ho jaati,' 












Sataf, ka WasiifyaU tfauffiam 



Chunancha duniya ke mutalliq ek musalman ki 
wahi haalat honi chahiye jo Ibn e Imar Radhiallahu 
Anhuma ne batlaayi gayi hai: 



Tarjumah: Shaam ho jaaye to subah ke 
muntazir na rahoaur subah ke waqt shaam ke muntazir 
na raho. (2) 

Ibn ul Jawzi Rahimahullah farmate hain jise yeh 
pata na ho ke kab maut ke panje usey aa dabochenge, 
usey hamesha maut ki tayyari mein rehna chahiye aur 
jawani aur sehat se hargiz dhoka na khaana chahiye is 
liye ke boodhe bahut kam jab ki jawan bahut ziyadah 
wafaat paate hain, isi liye boodhon ki tadaad hamesha 
kam hoti hai. (3) 

Is ka andaza aap khud bhi apne khaandan ke 


(1) Kitab uz Zuhd: Imam Baihaqi Rahimahullah: Asar No: 500 

(2) Sahih Bukhari Hadees No: 6416 














Sataf, ka Was 'ufyati 3'aigham 


'boodhon ki intihaayi kam ta'daad dekh kar laga sakte, 
hain, sach kaha Ibn ul Jawzi Rahimahullah ne ke aksar 
log bachpan ya jawaani hi mein wafaat paa jaate hain. 


Satween Wasiyyat: 

Qaboos Ibn e abi Zabyan Rahimahullah se 
marwi hai ke ek din hum ne Abu Zabyan Rahimahullah 
ki imamat mein Fajr ki Namaz ada ki aur us din Namaz 
mein siwaye muazzin ke hum sabhi jawan they, 
chunancha Abu Zabyan Rahimahullah Namaz khatm 
kar ke hamari taraf mutwajjah huwe phir saare 
naujawano se baari baari un ke naam daryaft karne ke 
baad unhein ubharte aur un ki himmat bhadhaate 
huwefarmaya: 

Har Nabi jawani hi mein bheja gaya tha aur 
jawani mein husool e ilm (ilm ke husool) ki taufeeq 
waqa'i bahut bada khair aur in'aam hai. (1) 



(1) Kitab ul ilm: Imam Abu Khaithama Rahimahullah: Asar No: 80 

Sa£af ka Was 'ufxfxtti ZPaigRam 


Yahan Abu Zabyan Rahimahullah ne jawani ke, 
khair o barkat se faida uthaane par ubhara hai aur 
bataya hai ke yeh woh golden period hai jis ka sahih 
istemaal karte huwe us mein mukhtalif uloom ofunoon 
seekh kar aane waali zindagi ke liye bahut ziyadah khair 
jama kiya jaa sakta hai. 


Aathween Wasiyyat: 

Imam Ahmad Ibn e Hambal Rahimahullah apni 
kitab "Al-Wara" mein Abdul Wahhab As-Saqafi 
Rahimahullah se naqal farmate hain ki Ayyub Sikhtiyani 
Rahimahullah hamaare paas aaye aur farmaya: 

Aye naujawano! Hunarmand ban kar kamaana 
seekho tumhein kabhi in umara (hukumat ke 
zimmedaarwaghera) kichaploosiaurdarbarinahi karni 
padegi. (1) 

Yani ilm ke husool ke saath naujawano ke paas 



(1) Kitab ul Wara': Imam Ahmad Ibn e Hambal Rahimahullah: Asar No: 94 

Sataf, ka Was 'ufyati 3'aigham 


'hunarmandi aur pesha ya mamooli tijarat o kaarobar, 
bhi hona chahiye jis ke zariye woh maal kama kar khud 
par aur apne ahl o ayal par kharch kar saken, unhein 
doosron ka mohtaaj hargiz nahi hona chahiye aur isi 
aadat par parwan chadhna to intihaayi khatarnaak hai, 
bahut mumkin hai ke aise naujawan ko boodha hone 
aur aaza wa jawarih (organs) ke jawab de jaane par 
madad talab karne ke liye logon ke chakkar lagaane 
paden. Yaqeenan haath ki kamaayi badi ba-barkat, nafa' 
bakhsh, pakeeza aur paak huwa karti hai. 


Naween Wasiyyat: 

Ja'far Rahimahullah se marwi hai ke Sabit Al- 
Bunani Rahimahullah tashreef laaate aur hamein qibla 
se peeth laga kar baitha huwa paate tofarmane lagte: 


Aye naujawano! Allah turn par rahem kare turn 
mere aur mere Rabb ki ibadat aur us ke huzoor sajda 
karne mein rukawat ban jaate ho. Ravi kehte hain ke, 











Scdaf, ka Wasiyyati 3'aigfiam 


>aap ke nazdeek Namaz intihaayi pasandeeda amal 
tha. (1) 



Yahan aap Rahimahullah un naujawano ki taraf 
ishara kar rahe hain jo saathiyon ki mulaqaat ko Masjid 
mein ghanemat samajhte huwe baland aawaaz se idhar 
udhar ki baatein karne lagte hain, is tarah Allah ki ibadat 
ke liye Masjid aane waale doosre logon ki ibadat mein 
rukawat paida karte hain, na to khud Allah ki dhang se 
ibadat karte hain aur na doosron ko chain o sukoon aur 
khashoo' khuzoo' se Allah se law lagaane dete hain, is 
liye naujawano ko khaas taur se Masjidon aur Allah ke 
gharon ki azmat o hurmatyaad dilana chahiye, us mein 
ibadat karne waalon ki fazeelat, maqaam o manzilat aur 
hurmat batana chahiye taaki woh khud bhi ibadat karen 
aur abideen (ibadat karne waalon) ko disturb bhi na 
karen, aaj technology ke is daur mein aam taur par yeh 
dekha jaata hai ke naujawan apne pockets mein mobile 
liye kabhi us ki ringtone se namaziyon ka khashoo' 
khuzoo' barbaad karte hain to kabhi phone par zor zor 
se baatein kar ke Masjid aur musalliyon ki hurmat ko 


(1) Hilyat ul Awliya: Abu Nu'aim Rahimahullah: 2/322 

—GD— 














Scdaf, ka Waaiyjfati 3'aigham 


'khatm karte hain, is tarah rahat o sukoon ke husool ki, 
jagah ka bhi apni be-fikri aur laparwaayi se unhon ne 
sukoon uda rakha hai. 


Dasween Wasiyyat: 

Mohammad bin Sooqah Rahimahullah farmate 
hain ke meri mulaqaat Maimoon bin Mehran 
Rahimahullah se hui to main ne unhein Hayyakallah 
kaha. Is par aap ne mujh se farmaya ke yeh naujawano 
ka salam hai is ki bajaye turn Assalamu Alaikum kaha 
karo. (1) 


Hadees e Rasool mein warid hai ke jo salam 

ki bajaye kalaam se pahel kare us ka jawab na diya karo. 

( 2 ) 


Aap ke 'MAS' M kehne ka matlab yeh hai 
ke kuch naujawan apne saathiyon se mlite waqt 



(1) Hilyat ul Awliya: Abu Nu'aim Rahimahullah: 4/86 

(2) Amal ul Yaumi Wal-Lailah: Ibn e Sunni Rahimahullah: 214. Dekhiye Silsila As- 
Saheeha: Hadees: 816 

Sataf, ka Waaiyjfati 3'aigham 


'mukhtalif qism ke tahayyat aur mashriq o maghrib ke , 
salam ke tareeqe ko tarjeeh dete hain, is tarah kabhi to 
mukammal taur par aur kabhi juz'ee taur par shar'ee 
salam ko chhodne ke murtakib hote hain, unhein islami 
mulaqat ke tareeqe ko tarjeeh deni chahiye aur salam 
ko aam karna chahiye, janab Rasoolullah ka 
farman hai: 

t^-uoSl 

Tarjumah: Aapas mein Salam koaam karo. (1) 


Giyarahween Wasiyyat: 

Abul Maleeh Rahimahullah farmate hain: Hum 
Maimoon bin Mehran Rahimahullah ke paas ikaththa 
they, us waqt aap ne farmaya aye naujawano! Apni 
jawani ki taaqat o quwwat, chusti aur phurti ko Allah ki 
ita'at mein istemaal karo. Aur aye boodho! Aakhir kab 



(1) Sunan Abi Dawood: 4/350, Hadees No: 5193. Shaikh Albani ne sahih 
hai dekhiye: Irwa ul Ghaleel: Hadees No: 777 

Sa£af ka WasUfyati 3'aigham 


taktumhaari yahi be-dhangi chaal barqarar rahegi? 



Aap Rahimahullah ne jawani ki taaqat ko Allah 
ki ita'at aur us ki qurbat ke husool mein lagaane ki 
wasiyyat ki. Boodhon se "J* kehne ka maqsood 
yeh hai ke aye boodhon aakhir kab tak buraiyon ya 
ghaflat aur susti par jame rahoge aur apni zindagi ko 
Allah ki ita'at mein istemaal nahi karoge? 


Baarahween Wasiyyat: 

Faryabi Rahimahullah se marwi hai ke ek din 
Sufyan Sauri Rahimahullah Namaz padh kar naujawano 
ki taraf mutwajjah huwe aur farmaya: 

Agar aaj Namazi na banoge to kis din banoge 
aur kab tak istarah be-raahravi ke shikaar rahoge? (2) 

Sufyan Sauri Rahimahullah ne apni jawani ko 
Allah ki ita'at mein guzaarne ki intihaayi azeem aur 



(1) Hilyat ul Awliya: Abu Nu'aim Rahimahullah: 4/87 

(2) Hilyat ul Awliya: Abu Nu'aim Rahimahullah: 7/59 

Sa£af ka WasUfyati 3'aigham 


I'jaame' naseehat ki hai. Chunancha agar is marhale ko , 
naujawan Allah ke liye sajde mein na guzaren to bahut 
mumkin hai ke zindagi mein un paraise halaat bhi aayen 
jin mein woh chaah kar bhi Allah ko sajda na kar saken. 
Phir woh majboori bemari bhi ho sakti hai aur kisi qism 
ki kamzoori bhi; aur agar takleef aur dukh dene waali 
bimaariyon se bach bhi gaya to budhapa to aana hi hai, 
isi liye kaha ke agar aaj nahi sudhre to aakhir kab tak aise 
rahoge? 


Terahween Wasiyyat: 

Rabee'ah bin Kulsoom Rahimahullah farmate 
hain ke hum naujawan Hasan Basri Rahimahullah ke 
paas baithe they ke hamein dekh kar aap ne farmaya: 

Aye naujawano! Kya tumhein Hoor e Ain ki 
khawahishotamanna aurshauq paida nahi hota? (1) 



(1) Kitab Sifat ul Jannah: Ibn e abi al-duna: Asar No: 312 

-S— 














Sataf, ka WasiifyaU O'aigham 



Yahan Hasan Basri Rahimahullah ne nihayat hi 
umda aur achche andaaz mein naujawano ki tawajjo 
Jannat ko hasil karne aur us ki ne'mat ke paane ki taraf 
karaayi hai. Jin mein har tarah ke aaraam o sukoon, 
chain, sukh aur kush-haali ke saath Hoor e Ain bhi hain, 
jo Allah ki taufeeq ke bad naujawano ke nashat e ibadat 
ko garmaane, shauq e jannat ko harkat dene, imaan o 
yaqeen ko badhaawa dene aur akhirat ki talab ki 
mukhtalif koshishon ko tez se tez karne ke liye kaafi 
hain. Allah ka farmaan hai: 




i 


9 9-*'' 


Tarjumah: Aur jis ka irada akhirat ka ho aur jaisi 
kosish us ke liye honi chahiye woh karta bhi ho aur woh 
ba-imaan bhi ho pas yahi log hain jin ki koshish ki Allah 
ke haan poori qadar daani ki jayegi. (1) 


(1) Surah Al-lsraa, Surah No: 17 Ayat No: 19 













Sataf, ka Waiiyqati O'aigham 



Chaudahween Wasiyyat: 


Hasan Basri Rahimahullah farmate hain : Aye 
naujawano! Kaamon ko kal partaalne se bacho ke yeh 
bada hi khatarnaak marz hai. (1) 

Un ke j f£U" kehne ka matlab yeh hai ke 
takheer karna aur kaamon ko kal par taalna aisi 
khatarnaak bemari hai, jis ne najaane kitne hi jawano ko 
halaak o barbaad kar diya, takheer un ki aadat e saniya 
ban chuki thi chunancha woh har kaam ko yeh keh kar 
taal dete ke baad mein tauba kar lenge, baad mein 
Namaz ki pabandi kar lenge, kal se walidain ke saath 
achcha sulook karne lagenge waghera. Istarah ke log na 
nek kaamon mein jaldi karte hain, na mauqa aurfursat 
ka faida uthaate hain balki apni taalne ki aadat aur 
bahaano se is qadar majboor hote hain ke jab bhi un ke 
dil mein Tauba, Namaz, Roza aur Zakat waghera nek 
kaamon ko anjaam dene ya un ki hifazat aur hameshgi 
ka khayaal aata hai to takheer aur taalne ki yahi 





—CED 















Sa£af ka Waaiyjfati 3'aigham 


khatamaak aur halaak karne waali bimaari un ke khair, 
ke raaste mein rukawat ban jaati hai aur us waqt tak 
unhein roke rakhti hai jab tak jawani ka yeh mubarak 
marhala apni mukammal khairaat o barkaat ke saath 
unhein chhod karchala nahijaata aurkitnon koto maut 
ka farishta aa pakadta hai aur woh is bimaari se 
chutkaare ki sochte hi sochte duniya se rukhsat ho jaate 
hain. 


Pandrahween Wasiyyat: 

Hafsah Bint e Sireen Rahimahallah kehti hain: 
Aye naujawano! Jawani mein apne badan se Allah ki 
ibadat ka khoob khoob maza loot lo is liye ke Rabb e 
Kareem ki qasam I Jawani ke kaamon ka koi badal nahi. 

(i) 


Un ka yeh kehna ^ X' J ** 31 ^4 j yeh 

matlab rakhta hai ke darasal jawani hi khair ke husool 



(1) Mukhtasar Qiyam ul Lail: Al-Marwazi Rahimahullah: Page No: 49 

Sa£af ka Was 'ufyati 3'aigham 


'aur barkaat ke paane ka aisa marhala hai ke agar Allah, 
ki taufeeq se bande ne us ka sahih istemaal kar liya to 
saari zindagi khairaat o barkaat ke phal todta aur khaata 
rahega, lekin agar is marhale ke istemaal mein ghalati 
kar baitha, usey na jaaiz shehwaat ke husool aur nafs 
parasti ke beja taqazoon ke poora karne mein laga diya 
to yahi marhala us ke mustaqbil aur budhaape ke liye 
azaab ban jaayega kisi shayar ne kya khoob kaha hai: 


cjjjuIaI! ^ dijL-aa Ulic. ^ Cijl£ c_j jLa 


Ya'ni: Wahi kaam jinheinjawani mein lazeezaur 
khushnuma jaan kar kiya karte they budhaape mein 
azaab ban kar saamne aate hain. Kante jo booye they 
babool ke to aam kahan se aayen??? 


Pata chala ke jawani insaani zindagi ka woh 
azeem marhala hai jis ka ihtimaam aur sahih istemaal 
hona chahiye. Us ke khair ko paane ki har mumkin 
koshish ki jaani chahiye, neez is maqsad mein kamyabi 
ke liye Allah Rabb ul Izzat se madad maangna bhi nahi 
bhoolna chahiye aur yaad rakhna chahiye ke Allah Rabb 
ul Aalameen apni mulaqaat ke din is marhale ke. 
mutalliq hum se khusoosi pooch-gach (sawaal o^ 

Sataf, ka WasUfyati 3'aigham 


jawaab) kame waala hai. 



Salaf ki naujawano ko ki gayi be shumaar 
wasiyyaton mein se inhien chand wasiyyaton ka indraaj 
(darj karna) aur zikr is kitab mein Allah ke fazl o karam se 
mumkin ho saka. Akheer mein Rabb e Kareem se us ke 
Asma e Husna aur Sifaat e Ulya ke hawaale se dua karta 
hun ke woh hamein apni raza aur mohabbat ke kaamon 
ki taufeeq ata farmaye, hamaare saare kaam apne fazl 
se durust farma de, hamein ek lamhe ke liye bhi apne 
nafs ke hawaale na kare aur hamein Siraat e 
Mustaqeem parjabtakzinda hain baqi rakhe. Ameeen. 







-GD 

